
84 DR.30.10.2008 
 

Berhormat Perdana Menteri.  Pada masa ini, tidak terdapat apa-apa isu ataupun alasan-
alasan yang kukuh sehingga memerlukan Ketua Polis Negara meletak jawatan.  Ini adalah 
jawapan saya.  Yang Berhormat dari... 

Tuan Lim Kit Siang [Ipoh Timur]:  Tuan Yang di-Pertua, saya berharap Tuan 
Yang di-Pertua boleh semak perkara ini oleh kerana Police Commission tetapi IGP bukan 
dalam Police Commission.  Mungkinlah Tuan Yang di-Pertua boleh semak perkara ini.   

Dato' Chor Chee Heung:  Yang Berhormat Batang Sadong ingin tahu adakah 
kerajaan bercadang untuk membina balai polis di kawasan Sadong Jaya bagi menangani 
masalah jenayah di kawasan tersebut.  Tuan Yang di-Pertua, pembinaan balai polis di 
kawasan Sadong Jaya akan dilaksanakan berdasarkan keperluan semasa dan sekiranya 
perlu, pembinaan bangunan balai akan dilaksanakan di dalam Rancangan Malaysia 
Kesepuluh.   

Untuk makluman Dewan yang mulia ini juga, buat masa ini terdapat sebuah balai 
lagi di Jaya Ulu, 15 kilometer dari Sadong Jaya dan di situ terdapat anggota yang 
mencukupi untuk menjaga keselamatan, mencegah jenayah bagi kawasan di Sadong Jaya 
juga termasuk dengan Asa Jaya Ulu di dalam satu daerah.   

Tuan Yang di-Pertua, Yang Berhormat Padang Terap minta Polis Diraja Malaysia 
menaik taraf Pondok Polis FELDA Lubok Merbau kepada Balai Polis FELDA Lubok Merbau 
kerana penduduk FELDA Lubok Merbau telah pun mencapai 10,000 orang.  Kekuatan 
anggota seramai tiga orang tidak lagi mampu menguruskan keperluan keselamatan di 
kawasan itu.  Kerajaan sememangnya mempunyai cadangan untuk menaik taraf Pondok 
Polis Lubok Merbau kepada balai polis.  Cadangan ini akan dimasukkan dalam dan 
diberikan keutamaan di bawah Rancangan Malaysia Kesepuluh kelak.   

Yang Berhormat Jasin mencadangkan agar polis-polis khas yang bertugas 
sebelum merdeka kira-kira 10,000 orang jumlahnya sekarang di seluruh negara diberikan 
pencen di atas sumbangan mereka menjaga keselamatan negara.   
■1730 
 Sebagai jawapan, kerajaan setakat ini belum lagi bercadang ataupun mengkaji 
untuk memberi pencen kepada polis-polis khas yang bertugas sebelum kemerdekaan 
Malaysia memandangkan polis-polis khas ini tidak tersenarai di bawah golongan yang layak 
mendapat pencen seperti mana termaktub di dalam Akta Pencen.  Walau bagaimanapun 
kerajaan telah pun memberi bantuan kebajikan sebanyak RM66,608 juta kepada polis-polis 
khas.  Ini adalah bertujuan bagi mengenang jasa mereka yang telah berkhidmat bagi 
menjaga keselamatan negara pada zaman sebelum kemerdekaan.  Yang Berhormat 
Bintulu minta kerajaan melonggarkan syarat-syarat pindah milik lesen senjata api dari bapa 
yang sudah uzur kepada anak.  Syarat-syarat sekarang ini amat rumit dan membebankan 
rakyat.   
  

[Timbalan Yang di-Pertua (Datuk Ronald Kiandee) mempengerusikan 
Mesyuarat] 

 
Tuan Yang di-Pertua, untuk makluman Ahli Yang Berhormat, seksyen 3(1) Akta 

Senjata 1960 dengan jelasnya menyatakan bahawa tiada sesiapa dibenarkan untuk 
memiliki senjata kecuali mereka memiliki lesen seperti yang diberikan menurut peruntukan 
di dalam seksyen 4 akta yang sama.  Prosedur yang diamalkan di peringkat Polis Diraja 
Malaysia dan kementerian adalah komprehensif dan teliti serta sentiasa dinilai semula dan 
dikemaskinikan bagi memastikan setiap permohonan diberi perimbangan sewajarnya.  
Setiap permohonan sama ada di peringkat Ketua Polis Negara mahupun semasa rayuan di 
peringkat kementerian, akan diberi pertimbangan berdasarkan kebolehan, kemampuan dan 
keupayaan dari aspek fizikal, mental, kewangan serta ekonomi individu yang memohon 
senjata api tersebut. 

Tuan Salahuddin Ayub [Kubang Kerian]:  Penjelasan.  Tuan Yang di-Pertua dan 
Yang Berhormat Timbalan Menteri, saya mewakili majoriti orang-orang kampung yang 
banyak masalah sebenarnya apabila mereka berkeuzuran dan ingin menyerahkan senjata 
api mereka kepada anak mereka.  Rata-ratanya Tuan Yang di-Pertua, seolah-olahnya polis 
mengambil sikap menyusahkan dan menolak permohonan itu kali pertama dan terpaksa 



Berhormat Perdana Menteri. Pada masa ini, tidak terdapat apa-apa isu ataupun alasan- alasan yang kukuh sehingga memerlukan Ketua Polis Negara meletak jawatan. Ini adalah jawapan saya. Yang Berhormat dari... Tuan Lim Kit Siang [Ipoh Timur]: Tuan Yang di-Pertua, saya berharap Tuan Yang di-Pertua boleh semak perkara ini oleh kerana Police Commission tetapi IGP bukan dalam Police Commission. Mungkinlah Tuan Yang di-Pertua boleh semak perkara ini. Dato' Chor Chee Heung: Yang Berhormat Batang Sadong ingin tahu adakah kerajaan bercadang untuk membina balai polis di kawasan Sadong Jaya bagi menangani masalah jenayah di kawasan tersebut. Tuan Yang di-Pertua, pembinaan balai polis di kawasan Sadong Jaya akan dilaksanakan berdasarkan keperluan semasa dan sekiranya perlu, pembinaan bangunan balai akan dilaksanakan di dalam Rancangan Malaysia Kesepuluh. Untuk makluman Dewan yang mulia ini juga, buat masa ini terdapat sebuah balai lagi di Jaya Ulu, 15 kilometer dari Sadong Jaya dan di situ terdapat anggota yang mencukupi untuk menjaga keselamatan, mencegah jenayah bagi kawasan di Sadong Jaya juga termasuk dengan Asa Jaya Ulu di dalam satu daerah. Tuan Yang di-Pertua, Yang Berhormat Padang Terap minta Polis Diraja Malaysia menaik taraf Pondok Polis FELDA Lubok Merbau kepada Balai Polis FELDA Lubok Merbau kerana penduduk FELDA Lubok Merbau telah pun mencapai 10,000 orang. Kekuatan anggota seramai tiga orang tidak lagi mampu menguruskan keperluan keselamatan di kawasan itu. Kerajaan sememangnya mempunyai cadangan untuk menaik taraf Pondok Polis Lubok Merbau kepada balai polis. Cadangan ini akan dimasukkan dalam dan diberikan keutamaan di bawah Rancangan Malaysia Kesepuluh kelak. Yang Berhormat Jasin mencadangkan agar polis-polis khas yang bertugas sebelum merdeka kira-kira 10,000 orang jumlahnya sekarang di seluruh negara diberikan pencen di atas sumbangan mereka menjaga keselamatan negara. #1730 Sebagai jawapan, kerajaan setakat ini belum lagi bercadang ataupun mengkaji untuk memberi pencen kepada polis-polis khas yang bertugas sebelum kemerdekaan Malaysia memandangkan polis-polis khas ini tidak tersenarai di bawah golongan yang layak mendapat pencen seperti mana termaktub di dalam Akta Pencen. Walau bagaimanapun kerajaan telah pun memberi bantuan kebajikan sebanyak RM66,608 juta kepada polis-polis khas. Ini adalah bertujuan bagi mengenang jasa mereka yang telah berkhidmat bagi menjaga keselamatan negara pada zaman sebelum kemerdekaan. Yang Berhormat Bintulu minta kerajaan melonggarkan syarat-syarat pindah milik lesen senjata api dari bapa yang sudah uzur kepada anak. Syarat-syarat sekarang ini amat rumit dan membebankan rakyat. [Timbalan Yang di-Pertua (Datuk Ronald Kiandee) mempengerusikan Mesyuarat]. Tuan Yang di-Pertua, untuk makluman Ahli Yang Berhormat, seksyen 3(1) Akta Senjata 1960 dengan jelasnya menyatakan bahawa tiada sesiapa dibenarkan untuk memiliki senjata kecuali mereka memiliki lesen seperti yang diberikan menurut peruntukan di dalam seksyen 4 akta yang sama. Prosedur yang diamalkan di peringkat Polis Diraja Malaysia dan kementerian adalah komprehensif dan teliti serta sentiasa dinilai semula dan dikemaskinikan bagi memastikan setiap permohonan diberi perimbangan sewajarnya. Setiap permohonan sama ada di peringkat Ketua Polis Negara mahupun semasa rayuan di peringkat kementerian, akan diberi pertimbangan berdasarkan kebolehan, kemampuan dan keupayaan dari aspek fizikal, mental, kewangan serta ekonomi individu yang memohon senjata api tersebut. Tuan Salahuddin Ayub [Kubang Kerian]: Penjelasan. Tuan Yang di-Pertua dan Yang Berhormat Timbalan Menteri, saya mewakili majoriti orang-orang kampung yang banyak masalah sebenarnya apabila mereka berkeuzuran dan ingin menyerahkan senjata api mereka kepada anak mereka. Rata-ratanya Tuan Yang di-Pertua, seolah-olahnya polis mengambil sikap menyusahkan dan menolak permohonan itu kali pertama dan terpaksa.